90

ISIGIDIMI SAMAXOSA, DECEMBER 1, 1887.

I Presbytery iziva inyanzelekile ukuba iyibale le ndawo,
yeli hlazo nesoyikeko esikoyo kwesi senzo sika Rulumente
sakufupi nje ngokusuke awuroxise umva la Mteto we No 68,
ka March 1884, wawuteta ngamabala atile akwisitili sase
Qonce, wenjenjalo pezu kwezicelo ezibongozayo zikedamile,
zivela kuninzi Iwa Bantsundu, lunga lo mteto ungema,
kwatshiwo kwaboniswa izizatu ezihle eziveliswo nguwo
kweso sitili.

Esi senzo sokuhlehla ngomva kunje, sibe koyo ngokucita lo
mteto werafu yotywala, lonto lo Rulumente no Palamente
yale Koloni, uti wakuyicinga ibe mbi.

U Rulumente osipeteyo akakatali nazicelo nokutikeza

kwabantu abantsundu, into ezo ezibekiswe kuye aze ati

enjalo angenise indawo, kanye masiti unyazele utywala,

ukuba butshabalalise.

I Presbytery iziva imelwe nje ngokuba ingama Kristu nje
ingabafundisi abakwa ngawo, befundisa kulo eli lizwe yaye
iyinkundla yeremente ka Kristu, ukuba ingene iyicase le
nto kanye kuba ayikwanela kuba ngumbulali wamalungelo
awona angawo ale Koloni, le nto isingele pakati, impato-
mbi, nokuswela ubulungisa, kwaye kunjalo nje umzi oye-
nzileyo iwusingela ezantsi.

UKUCOLACOLA.

Umtshato osimanga.—Ati amapepa kuke kwako um- tshato osintsompoti, wabantu ababuntanga bungalungelele- neyo. Omnye oyindoda ogama lingu Mr. Charles Love junr. iminyaka imashumi mabini ananye (21) umyenikazi u Miss Sarah Lawrance, uminyaka imashumi matandatu anesixenxe. Kwahlukene ngeminyaka emashumi mane anesihlanu (45.) Kodwa eyona nto isimanga kwaba bantu yile yokuba 1d uyinkazana utyebe akawoti wabe lo ungumfana lihlwempu elimaka, kanti ke zonke ezonto bahlukene ngazo azonakalisanga nto kutando Iwabo.

Ezasema Mpondweni.—Kuvakele ngepepa lase Kokstad lazo ku November ukuba u Mr. Donald Strachan ubuyele e Kokstad esiti unduluke komkulu ema Mpondweni esel’eyoba u Mqikela. Kute kusenjalo kwafika indaba eziti ububile. Emva koko zibuye zayiqiniselwa yincwadi evele ku Mr. Joseph Jenkins. Kungati kuzakubako izipitipiti kamsinya kwelo lasema Mpondweni.

Ukubulawa komntu nenja zake.—Liti ipepa eliyi *Watchman,* kuko umfo obeye kuzingela kwa Hoho, ehamba nenja zakowabo. Kute kwakufupi, zavusa ingwe. Ufunzile lomfo ugama lingu Nimrod zayixoxa kunene, zayibamba, waye esel’eyingqosholo, entyontya namakwelo kukubi. Isuke yaziqoba ezonto, yazibulala, yapumelela nakuye, yambulala naye. Ube ngati—Gitshimani! ndiyibambile, bati abayivileyo yangamatyotyotyo, ukubaleka, kuba besazi ukuba esitsho nje, uva ukungena kwe nzipo zayo.

Limehlo e Transvaal. — Kutiwa ate ama Bulu abeye kuma ngelawo kwelika Malitzi, fan’ukuba yinkosi u Mletshi, kwati kwakubon’ukuba sel’ake nezindlu aziqoshela ne fama, kwapuma nkosana ngabusuku butile, yayitshisa nqu yonke lomizana. Siteta nje, asel’enze i Kampu nge nqwelo zawo, ahleli sel’emise intlola ngokoyikela ukungqingwa ngalo mabandla elozwe.

U Tung’umlomo pesheya kolwandle.—Ati amapepa u Mr. Chesson uke wacela ku Rulumente wapesheya kwa manzi ukuba angandule anike isigwebo malunga no Kunu Io aze ade ake evenge Committee yabantu abantsundu. U Sir Henry Holland akayihoyanga nokuyihoya oku lonto, unqumle ngelokuyimangala lonto kwakupela.

Abanukiweyo.—Kuvakala ukukuba kuko inkosana ezi- ntatu ezinukivveyo kwa Ngqungqushe. Ngu Ketshe no Nkumanda no Fadana. Bezinobupakati obukulu kwa Mqikela apo. Kodwa zisindile ekumbelweni.

Obulewe ngumkonto.—Liti ipepa lase Natal kute
bekuselwa utywala kumzana okufupi e Sipingo e Natal,
kwatana piti amadoda amabini, atsalana ngomkonto, enye ibambe ngoluti, yaye enye ibambe entla komsundulo kancinana kwaye ukudla kwawo kubekise esifubeni sayo. Kute kusenjalo, akubon’ukuba kuxa adontselene amehlo ukutsalana ngalomkonto, sake yawuyaka leya ibambe ngoluti, yaya kuwa ngeqolonci enye, watsho gxume kunene esifubeni umkonto lowo, yaba yinxwelera embi kunene okweloxa, kuloko yabuya yaqauka yafa.

Lumkelani amaxalanga.—Ati amapepa kubonakala
nonyaka nje ukuba amaxalanga akasaneliswa kukudla ingcu-
la (carrion) yezinto ezifileyo. Kuvakala ukuba e Nyara
adle inkomo zambini zintsha, zipilile, zingenayo nento le.

Indaba ezimbi.—Kuvakala ukuba kuko ucingo olufiki-
leyo luvela esitabazini, luti ukumkani u Eyitiseven uzibik’ingxungxu, kunjalo nje inteto epantsi iti amagqira
amakulu alomzi ahlaba kwa esisifo upela siso lomnombo
wezo nkosi, kungeko na nkubele nje kuwo.

Kutiwa selulubivana olungasapumiyo nasendlwini. Kuvakala kanjalo ukuba umnumzetu lowo ngenteto epantsi
Usel’ebuyolela. Yona indawo ayipume wayiti poqo yayibale encwadini abonelelwe yinkosikazi yake, u Nomnyaka
obonwe sel’ityizisana nenyembezi, yile iti.—Maze niti nokuba andiseko niti umntwana wam endikolwa ukuba xa kuhambe ngesitete sakowetu wozalwa kanye ngosuku lokuqauka kwam, zeniti ukumbiza ngu Eyitieyiti. Enye ke indawo ekoyo kuloncwadi yinteto ayibekisa kulo lonke alipeteyo, anga angayiteta kumzi wonke wapantsi kwelanga ngosuku Iwa 31 ku December, nolo 1 ku January olo anga lungabizwa ngonya-
na ngokwake. Uboniswe olosuku yena yiminyanya yako-
wabo, olokunduluka emhlabeni.

INTETO KA HON. C. BROWNLEE C.M.G.

No. 2.

Make ndicute kaloku, ndisondele kwezasekaya izinto, ezikufupi, ekungeko matanda ukuba zixake uninzi Iwalo mzi wase Qonce, zixaka nabantu abawunoneleleyo umsebe- nzi wa Bafundisi. Londawo inixakileyo ngulo mzi wakwa Buluneli, (Brownlees Station.) Kupantse ukuba kungabiko veki idlulayo ungabonanga zinto zingamahlazo emapepeni izinto ezenziwe kulo mzi, izinto ezi yimbangeli yokuba kumiwe ngezintya, nokohlwaywa kwabantu ngomteto. Ukwapulwa kwemiteto, nokungalungelelani kwe zinto yinto ekwahlala ingamawa-wa-wa e Town Council into ke leyo eyahlala indivisa ubuhlungu mna, kuba lahlala igama likabawo lipakati, lidityaniswe nezo zenzo zimahlazo, zingamelwe kupendulelwa nguye, nangulo umfundisi usesikundleni sake, zaye kanjalo ingezizo neziqamo zemfundiso zabo. Bamsulwa kwezonto zonke. Ukuswela kwabo ityala kwezo nto bafana nomtwana omcinane kwabanye ongaba uko apa kuyo lentlanganiso.

Pambi kokuba ndingene ekucazeni lendawo iyepetukileyo, ka nindivumele ngo kufutshane ukuba ndinibonise into owawuyiyo lo mzi ka Buluneli kudala kunento oyiyo namhla nje. Koqondakala nakwabasanditayo malunga nesizatu esibangele ukuba ube nje lo mzi namhla nje. Lendawo andizi kungena ekuyixoxeni, kodwa ndifuna ukumisa izibonda ze nyaniso.

Lo mzi ka Buluneli wakiwa nge 1826, waza umniniwo wabuba nge 1871, ate kweloxa lide kunene, linezituba ezifutshane zemfazwe ze 1835 (eka Hintsa) ne 1846 (eyezembe) wahlala emsebenzini wake, engazange ake abuye atyelele kwe lakowabo awazalelwa kulo. Umsebenzi wake kwa bamhlope nabantsundu uyavunywa yiyo yonke into neyal mzi okokuba ube nomngandela nokuzincamela kuwo. Ude wamiselwa isikumbuzo ngawo, esiyiyo leyo ntsimbi yamaxesha intle kunene, kwakunye nala tafilana yexina (brass tablet) isemnyango we Nkundla yamatyala. Kuboniswe nangemali eyabutwa kwabamhlope nabantsundu ukuze ibe luncedo ezimfundisweni, isisikumbuzo